Mmè o ne a e jela marapo a tlhogo. Go tswa foo, a bo a re: “Ke di batla tsoopedi—monna wa me le Jehofa.” 10 Lefase le holwa ke sešireletši se se lego kgole fela e le se segolo—polanete ya Jupiter. Ka ge e feta Lefase ka bogolo ka makga a sekete, Jupiter e na le tutuetšo e kgolo kudu ya matla-kgogedi. Mafelelo ke afe? E monya goba e aroša dilo tšeo di sepelago ka lebelo le legolo go phatša sebaka-bakeng. Bo-rathutamahlale ba hwetša gore ge nkabe e be e se ka Jupiter, go wa ga dibetša tše dikgolo tšeo di bethago lefase e be e tla ba mo go šoro ka makga a 10 000 go feta kamoo go lego ka gona mo nakong ye. Kgaufsi le legae la rena, lefase la rena le holwa ke sathalaete e sa tlwaelegago—kgwedi. Go feta go ba ga yona selo se sebotse le “lebone la bošego,” kgwedi e boloka lefase gore le dule le sekame ka tsela e sa šišinyegego. Go sekama moo go nea lefase dihla tša lona tše di sa fetogego le tše di dulago di letetšwe—e lego mohola o mongwe o bohlokwa bakeng sa bophelo mo.